OpenLLM-France/wikimedia huggingface dataset:
# Pont del Ferrocarril

Pont del Ferrocarril és un pont de ferrocarril del municipi de Colera (Alt Empordà) inclòs en l'Inventari del Patrimoni Arquitectònic de Catalunya.

## Descripció

Situat dins del nucli urbà de la població de Colera, a llevant del poble i salvant el pas de la ribera de Colera. Forma part de línia Portbou - Barcelona.
Estructura de ferro de planta rectangular, que mesura aproximadament 188 metres de longitud, suportada per quatre grans pilars de formigó. Els pilars tenen una forma lleugerament trapezoïdal i presenten un revestiment imitant pedres de pissarra perfectament escairades, disposades regularment. Dues motllures horitzontals recorren la divisòria entre el basament i el coronament de cada un dels pilars. Les cantonades estan decorades a manera de carreus. Tant les motllures com les cantonades són bastides amb pedra d'una tonalitat més clara que la resta del parament. La zona al voltant dels pilars està enjardinada. L'estructura del pont està formada per dues baranes laterals de ferro amb els barrots disposats en ziga-ziga.

## Història

A la segona meitat del segle passat fou completada la via fèrria entre Barcelona i Portbou per part dels enginyers francesos. El pont del ferrocarril de Colera va ser construït per la companyia Eiffel entre 1877 i 1884. La companyia va subministrar diversos ponts a distintes localitats de Girona, entre els quals cal destacar el de Flaçà, el de la Valleta (Llançà) i el de les Peixateres Velles a la mateixa Girona. A partir de la segona meitat del segle xix, l'arquitectura del Ferro va començar a tenir una forta ressonància no només a França sinó també en altres països europeus. Durant la guerra Civil (1936-1939), el pont de Colera va ser greument malmès doncs va ser un objectiu dels bombardeigs.

## Referències

* 1 2 3 «Pont del Ferrocarril». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Molí de la Campaneta

El Molí de la Campaneta és una obra de Sant Feliu de Pallerols (Garrotxa) inclosa a l'Inventari del Patrimoni Arquitectònic de Catalunya.

## Descripció

Edifici civil de petites dimensions amb teulada a dues vessants i orientat a migdia. El material emprat en la seva construcció és molt pobre. Sota la casa hi ha dos canals d'aigua que donen a la riera que hi passa per davant.
A la planta baixa s'hi troba el molí hidràulic, que conserva gairebé totes les peces. La part superior és destinada a habitatge. En una finestra hi ha la data de 1800. Escassegen els materials treballats, si bé al davant hi ha dues grans pedres de molí.

## Història

Com dos altres molins molt a prop, pertany a la propietat de La Fàbrega, citada ja des de l'any 1134.
La construcció d'aquest molí és d'època moderna.

## Referències

* 1 2 3 4 «Molí de la Campaneta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Molí de la Casada

Molí de la Casada és una obra d'Arbolí (Baix Camp) inclosa a l'Inventari del Patrimoni Arquitectònic de Catalunya.

## Descripció

Situat a la dreta del Riu d'Arbolí, al Sud-Est del nucli poblacional d'Arbolí, en una zona on es concentren altres molins d'aigua i masos del municipi.
Actualment compleix la funció d'habitatge particular, per la qual cosa l'estructura arquitectònica original ha estat intervinguda i adaptada.
Es tracta d'un edifici de planta quadrangular, bastit amb murs de pedra escairada i teulada a dues aigües.

## Història

Segons MANENT, A. (2006), era un molí paperer, fundat pels germans Domingo, d'origen valencià. Va estar en funcionament fins a mitjans del segle xx, a càrrec de diversos masovers d'Arbolí. Actualment és un habitatge particular.
Fitxa F30 Agents Rurals: 2013.
Alta l'IPAC- VRA 2016

## Referències

* 1 2 3 4 5 6 «Molí de la Casada». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 novembre 2018].
# Molí de la Capçana

El Molí de la Capçana és una obra del municipi de Cassà de la Selva (Gironès) inclosa en l'Inventari del Patrimoni Arquitectònic de Catalunya.

## Descripció

L'actual molí és el resultat de força retocs de d'època antiga fins ara. Si bé les seves restes són majorment modernes com testimonien la llinda d'entrada a l'edifici i documentació trobada, per aquesta mateixa podem suposar que el seu origen és almenys baix-medieval, igual que la resclosa que es troba un centenar de metres més amunt de la riera, datada l'actual del 1708.
La llinda de la porta data del 1606.
Aquest mateix molí conserva encara les moles amb què a principi d'aquest segle s'intentà fer aglomerat de suro de primera vegada a Cassà de la Selva.

## Referències

* 1 2 3 «Molí de la Capçana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2015].
# Prairie Village

Prairie Village és una població dels Estats Units a l'estat de Kansas. Segons el cens del 2000 tenia 22.072 habitants.

## Demografia

Segons el cens del 2000, Prairie Village tenia 22.072 habitants, 9.833 habitatges, i 6.165 famílies. La densitat de població era de 1.370,1 habitants/km².
Dels 9.833 habitatges en un 26,6% hi vivien nens de menys de 18 anys, en un 52,8% hi vivien parelles casades, en un 7,9% dones solteres, i en un 37,3% no eren unitats familiars. En el 32,6% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,2% tenia menys de 18 anys, un 4,6% entre 18 i 24, un 29,6% entre 25 i 44, un 24% de 45 a 60 i un 19,6% 65 anys o més.
L'edat mediana era de 41 anys. Per cada 100 dones de 18 o més anys hi havia 80,2 homes.
La renda mediana per habitatge era de 58.685 $ i la renda mediana per família de 70.602 $. Els homes tenien una renda mediana de 50.428 $ mentre que les dones 37.321 $. La renda per capita de la població era de 34.677 $. Entorn de l'1,4% de les famílies i el 2,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Prairie Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Prairie Village». American Fact Finder. Oficina del Cens dels Estats Units, 12-01-2010.
# Praise The Fallen

Praise The Fallen és el segon disc del grup de música electrònica VNV Nation, publicat originàriament l'any 1998 al segell Off-Beat i, quasi un any més tard, reeditat per la discogràfica Wax Trax.
El disc arrenca amb "Chosen", un tema amb un marcat caràcter èpic (com en el cas d'"Anthem", el primer tema d'Advance and Follow), que inclou parts de piano. "Joy" recupera els ritmes durs i ballables característics del grup -juntament amb efectes corals-, com "Procession", "Voice" o "Ascension". "Forsaken" és un tema quasi totalment instrumental, que inclou al final uns versos recitats provinents de la pel·lícula "Jacob's Ladder". La resta de peces del disc continuen amb la barreja de ritmes contundents i elements orquestrals, presents sobretot a "PTF2012", un tema tranquil i reflexiu.
En conjunt, Praise The Fallen és ballable i agressiu com ja ho era Advance and Follow, si bé és més melòdic que el seu disc de debut.

## Temes

* Chosen - 4:21
* Joy - 5:52
* Procession - 5:23
* Voice (Justin Morey) - 6:12
* Forsaken - 4:49
* Ascension - 8:15
* Honour - 6:41
* Burnout (Paul Barton) - 3:32
* Solitary - 7:29
* PTF2012 - 3:06
* Schweigenminute (en alemany, "minut de silenci") - 1:00
Després de "Schweigenminute" hi ha un tema ocult instrumental, que dura 4 minuts i 12 segons.

## Dades

* Enregistrat als estudis Mother Digital Studios (Londres) el setembre de 1997.
* Produït per VNV Nation i Justin Morey.
* Temes compostos per VNV Nation i publicats per Roynet Music excepte on s'especifiqui una altra cosa.
* Disseny de portada: Nationhood.
* Fotografia de portada: Jarslav Eichelberger.

## Enllaços externs

* http://www.vnvnation.com/Webfiles/products.htm
* http://www.discogs.com/release/561182
* http://www.discogs.com/release/10624
# Montse Clavé

Montse Clavé (Villamartín, Cadis, 1946) és una historietista catalana. Montserrat Clavé Jové és una historietista pionera que es va iniciar en el còmic amb els quaderns romàntics de Bruguera. Des del 1976 forma part dels equips Butifarra, Entrañablesas, El Colectivo de la Historieta, Cul de Sac, Más Madera i La Sal. Activista política i feminista, va ser una precursora en la il·lustració de la masturbació i l'amor lèsbic. Ha rebut el V Premio Honorífico del Colectivo de Autoras de Cómic (2018). És germana menor del també historietista Florenci Clavé.

## Referències

* ↑ «FEMINISMES! Exposicions». CCCB, 2019. [Consulta: 20 desembre 2019].
* ↑ «Montse Clavé». [Consulta: 15 novembre 2020].
# Montse Farrés Ubach

Montse Farrés és una poeta reusenca, tot i que nascuda accidentalment a Vigo (1953).
Va irrompre a la vida pública a Reus, ja en edat madura, elaborant un personatge a mig camí entre les dames dels salons vuitcentistes i les outsiders actuals. El 2012 es va donar a conèixer com a publicista coordinant l'edició del llibre vindicatiu Jaume Juan Magrinyà, cor de jazz. Ha intervingut en diverses activitats de difusió literària, entre les quals la coordinació d'un club de lectors de poesia i l'organització, a partir de 2015, de diverses lectures poètiques dins l'entitat Terrabastall Poètic de Reus. És membre de Rapsòdia Ombrívola Reusenca.
La seva poesia, planera i directa, amb un fort component autobiogràfic, apel·la a les emocions i als sentiments vitals amb referències a l'entorn quotidià. N'ha publicat dos reculls el 2014: Converses amb ningú i Mentre la llum declina, i un el 2021: Tu que te m'allunyes.

## Referències

* ↑ FARRÉS i altres, Montse. Jaume Juan Magrinyà, cor de jazz. Tarragona: Silva, 2012. ISBN 978-84-15342-18-2.
* ↑ Farrés, Montse. Converses amb ningú. Tarragona: Silva, 2014. ISBN 978-84-15342-50-2.
* ↑ Farrés, Montse. Mentre la llum declina. Alzira: Neopàtria, 2014. ISBN 978-84-943435-4-4.
* ↑ Montse, Farrés. Tu que te m'allunyes. Alzira: Neopàtria, 2021. ISBN 978-84-18598-18-0.
# Morelia

* Aquest article tracta sobre Morelia, capital de Michoacán. Vegeu-ne altres significats a «Morelia (desambiguació)».
Morelia (que es pronuncia Morélia) (de 1545 a 1828, Valladolid) és la capital de l'estat de Michoacán a Mèxic, localitzada a la vall de Guayangareo. El 2005 tenia 608.049 persones. El seu centre històric ha estat designat Patrimoni de la Humanitat per les Nacions Unides.
Morelia va ser fundada el 18 de maig, 1541 pel virrei Antonio de Mendoza, amb el nom de Valladolid. El 1582 la ciutat de Valladolid va convertir-se en la seu de l'administració de la Província de Mechuacán (antiga ortografia de Michoacán) sota l'administració de la Nova Espanya. Durant el període del virregnat es van realitzar importants construccions com ara la Catedral de la ciutat, l'Aqüeducte, el Palau de Govern, el Palau Clavijero i nombrosos temples, convents i cases antigues. El conservatori de Música de les Roses de Morelia, és un dels més antics del continent americà, i conté l'orgue tubular més gran del continent. Va ser la ciutat natal de José María Morelos y Pavón, qui amb Miguel Hidalgo y Costilla, va participar en el començament del moviment d'independència de la Nova Espanya. En honor de Morelos, la ciutat va ser reanomenada "Morelia" el 12 de setembre, 1828.
El 2003 Morelia va ser seu de la quarta cimera del Grup dels vint, o G20.

## Fills il·lustres

* Chucho Monge, (1910-1964) fou un compositor i cantant.
* Miguel Bernal Jiménez, (1910-1956) fou un compositor.
* José Mariano Elízaga, (1786-1842) fou un organista i compositor.
* Miguel Lerdo de Tejada (1869-1941) compositor i director d'orquestra.

## Enllaços externs

* Ajuntament de Morelia, en castellà
# Moravské Lieskové

Moravské Lieskové és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1398.
# Pol Sax

Pol Sax (Schifflange, 29 de gener de 1960) és un escriptor luxemburguès. La seva novel·la "U5", escrita en alemany, va guanyar el Premi Servais el 2009.

## Biografia

Nascut el 29 de gener de 1960 a Schifflange, al sud-est de Luxemburg, Sax va anar a l'escola primària a Mondercange, a la École professionelle d'Esch-sur-Alzette, la Ecole des arts et métiers de Ciutat de Luxemburg, i al Lycée des garçons d'Esch-sur-Alzette. Posteriorment estudiaria alemany i filosofia a la Universitat de Heidelberg i a la Universitat Lliure de Brussel·les.
Entre 1994 i 1996, Sax va treballar en diversos restaurants, així com operador d'una fàbrica de pasta de Heidelberg. Posteriorment seria bàrman, entre 1996 i 1999. A partir del 2001 viu a Berlín, on treballa com a escriptor freelance, realitzant articles sobre literatura alemanya i sobre autors tals com Bernhard Schlink o Sven Regener.
El 2008 Pax va debutar al món literari amb la seva novel·la "U5", nom que rebé del metro de Berlín (U-Bahn), que és el teló de fons d'una història sobre les relacions entre tres figures marginalitzades. El 2002 Sax va ser premiat amb una càtedra literària per la Förderkreises Deutscher Schriftsteller a Baden-Württemberg.

## Obres

U5, Elfenbein Verlag, Berlín 2008, ISBN 978-3-932245-94-7

## Referències

* 1 2 3 "CNL: Pol Sax" Arxivat 2012-02-16 a Wayback Machine., Centre national de littérature. (alemany) Retirat l'11 de febrer de 2011.
# Pol Roigé Rodríguez

Pol Roigé Rodríguez (Barcelona, Catalunya, 28 de gener de 1994) és un futbolista que juga al RCD Mallorca.
Roigé va fer el seu debut professional amb el Sabadell, a Segona Divisió el 4 de gener del 2015 en una victòria per 1-0 davant del Recreativo de Huelva, al minut 85 en substitució de Marquitos. D'allà va passar al RCD Mallorca, però no va terminar d'encaixar i va tenir un parell de sortides en forma de cessió. Va provar fora de les nostres fronteres, jugant a la lliga sueca i a la romanesa, fins que el 2021 va fitxar per l'Intercity alacantí.

## Clubs

| Club | Any |
| U. E. Cornellà | 2012-2014 |
| U. E. Castelldefels (cedit) | 2013-2014 |
| CE Sabadell FC "B" | 2014-2015 |
| CE Sabadell FC | 2015-2016 |
| RCD Mallorca | 2016-2019 |
| RC Celta de Vigo "B" (cedit) | 2018 |
| Hèrcules CF (cedit) | 2018-2019 |
| GIF Sundsvall | 2019 |
| Petrolul Ploiești | 2020-2021 |
| CF Intercity | 2021- |

## Referències

* 1 2 «Pol Roigé, el jugador que va arribar de Sabadell». IB3N, 02-12-2017. [Consulta: 17 juny 2023].
* ↑ «Collantes da un triunfo vital al Sabadell en el tramo final» (en castellà). Diario As, 04-01-2015. [Consulta: 17 juny 2023].
* ↑ «El Intercity refuerza su plantilla con el extremo Pol Roigè» (en castellà). Alicante Plaza, 19-07-2021. [Consulta: 17 juny 2023].

## Enllaços externs

* Pol Roigé a BDFutbol
* Pol Roigé, Fitxa a Soccerway
* Fitxa a La Preferente (castellà)
# Mount Pleasant (Carolina del Sud)

Mount Pleasant és una població dels Estats Units a l'estat de Carolina del Sud. Segons el cens del 2006 tenia 64.707 habitants.

## Demografia

Segons el cens del 2000, Mount Pleasant tenia 47.609 habitants, 19.025 habitatges i 12.860 famílies. La densitat de població era de 438,8 habitants/km².
Dels 19.025 habitatges en un 33,9% hi vivien nens de menys de 18 anys, en un 56,9% hi vivien parelles casades, en un 8,3% dones solteres, i en un 32,4% no eren unitats familiars. En el 24,1% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,99.
Per edats la població es repartia de la següent manera: un 25,1% tenia menys de 18 anys, un 6,5% entre 18 i 24, un 35,3% entre 25 i 44, un 22,8% de 45 a 60 i un 10,3% 65 anys o més.
L'edat mediana era de 36 anys. Per cada 100 dones de 18 o més anys hi havia 92 homes.
La renda mediana per habitatge era de 61.054$ i la renda mediana per família de 71.165$. Els homes tenien una renda mediana de 50.673$ mentre que les dones 31.640$. La renda per capita de la població era de 30.823$. Entorn del 3,2% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Pleasant». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Mount Pleasant». American Fact Finder. Oficina del Cens dels Estats Units, 12-01-2010.
# Monster (Holanda Meridional)

Monster és una ciutat del municipi de Westland, a la província d'Holanda Meridional, a l'oest dels Països Baixos. Monster fou un municipi a part fins a la reestructuració de municipis neerlandesos de l'any 2004. L'1 de gener de 2008 tenia 13.782 habitants.
Molts pelegrins anaven a Monster a veure les relíquies de Sant Maclovi d'Aleth a la cerca d'una cura per l'epilèpsia.
* El molí de Monster
* L'església de Monster
* L'església de Sant Maclovi d'Aleth

## Enllaços externs

* Lloc web del municipi Westland
# Monster High

Les Monster high són una franquícia de productes de joguines i audiovisuals que es va iniciar el 2010 amb el llançament de nines per Mattel. Els personatges són d'aspecte humà però que estan inspirats en pel·lícules de monstres i ficcions de terror o éssers mitològics, distingint-los dels ninots més de moda. Van ser creats per Garrett Sander, amb il·lustracions de Kellee Riley. Barbie i Monster High estan fets per Mattel, però tot i això, competeixen en el mercat.
També són els personatges d'una sèrie amb el mateix nom; Monster High. Panini també va adoptar aquests personatges per fer alguns dels seus productes, cromos, polseres, llibres, etc.

## Referències

* ↑ Tse, Andrea. «'Monster High': Mattel's Big, Bold Move» (en anglès). TheStreet, 4 juny 2010. [Consulta: 27 desembre 2010].
* ↑ Nicholasi, Paul. «Mattel Launches Monster High» (en anglès), 11-06-2010. [Consulta: 1 juliol 2014].
# Praso

Praso és un antic municipi italià dins de la província de Trento. L'any 2010 tenia 342 habitants. Limita amb els municipis de Bersone, Daone, Lardaro, Pieve di Bono i Roncone.
L'1 de gener 2015 es va fusionar amb els municipis de Daone i Bersone creant així el nou municipi de Valdaone, del qual actualment és una frazione.

## Administració

Llista d'alcaldes :
| Període | Identitat | Partit |
| 2010- | Roberto Panelatti | Llista cívica |
# Mona llanosa comuna

La mona llanosa comuna (Lagothrix lagothricha) és una espècie de mona llanosa que viu a Colòmbia, l'Equador, el Perú i el Brasil. Viu en grups d'entre dos i setanta individus, però els grups grans es poden subdividir temporalment en grups més petits quan estan ocupats amb les seves tasques.
# Molokànovo

Molokànovo (en rus: Молоканово) és un poble de Baixkíria, a Rússia, que en el cens del 2010 tenia 338 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Premis Ondas 2010

Els Premis Ondas 2010 van ser la cinquanta-setena edició dels Premis Ondas, van ser atorgats el 3 de novembre de 2010. En aquesta edició es van premiar 24 programes i professionals entre les més de 750 candidatures de 15 països.
La gala de lliurament de premis va tenir lloc el 19 de novembre de 2010 al Gran Teatre del Liceu de Barcelona. Aquesta gala va ser presentada per Javier Hoyos i Juanma Ortega i amenitzada per Florentino Fernández i Dani Martínez. Va comptar amb les actuacions de Dani Martín i Albert Hammond, Hurts, Ana Torroja, La Shica amb Javier Limón i Raphael.

## Premis de Ràdio

* Premios Ondas Internacionales de Radio: Kinder von Sodom und Gomorrha Arxivat 2017-05-14 a Wayback Machine. RBB-Kulturradio
* Menciónespecial del Jurat: La Evolución de las Especies: Un viaje en el tiempo. RNE
* Millor Programa: Hoy por hoy. Cadena SER.
* Millor tractament informatiu: Catalunya Ràdio
* Premi a la trajectòria o labor professional més destacada: Carlos Herrera. (Onda Cero)
* Premi Especial del Jurat: Juan Claudio Cifuentes "Cifu". RNE

### Premis de publicitat a la ràdio

* Millor cunya de ràdio: “Madre Mía”, Renault Mégane (Agència: Publicis Comunicación España)
* Millor campanya de ràdio: “Premios Emprendedores”, Bancaja (Agencia: Remo Advertising)
* Millor equip creatiu de publicitat en ràdio: Shackelton

## Premis Ondas iberoamericans de ràdio i televisió

* Millor emissora de ràdio: ADN Radio Xile.

## Premis de televisió

* Premi Especial del Jurat: Pasapalabra. Telecinco
* Millor programa d'entreteniment: La hora de José Mota. TVE
* Millor programa d'actualitat o cobertura especial: La Sexta i TV3
* Premi a la innovació o a la qualitat televisiva: Canal+
* Millor presentador/a: Susanna Griso, Antena 3
* Millor sèrie espanyola: Águila Roja, TVE
* Millor intèrpret masculí en ficció nacional: Paco León per Aída. Telecinco
* Millor intèrpret femení en ficció nacional: Natalia Verbeke per Doctor Mateo. Antena 3
* Millor programa emès per emissores o cadenes no nacionals: Arròs covat. TV3
* Premi internacional de televisió: 21 Días en una mina (Cuatro),
* Menció especial del jurat: Apocalypse, la Seconde Guerre mondiale de France 2

## Premis de música

* Millor cançó: Looking for Paradise – Alejandro Sanz
* Millor àlbum: Paraíso Express – Alejandro Sanz
* Millor artista o grup espanyol: Alejandro Sanz
* Millor artista o grup llatí/ internacional: Shakira
* Premi a la trajectòria professional: Raphael

## Referències

* ↑ Los Ondas premian a 'Hoy por Hoy', la tecnología 3D y el humor de José Mota, El País, 3 de novembre de 2010
* ↑ La gala de los Premios Ondas 2010, cadenaser.com
* ↑ La gala más reivindicativa de los Premios Ondas, Levante-EMV, 20 de novembre de 2010

## Vegeu també

* TP d'Or 2010
* Antena de Oro 2010
* Premis ATV 2010

## Enllaços externs

* Pàgina web oficial dels Premis Ondas Arxivat 2014-10-09 a Wayback Machine.
# Progenitors d'esclats de raigs gamma

Els progenitors d'esclats de raigs gamma són els tipus d'objectes celestes que poden emetre esclats de raigs gamma (GRBs). Els GRBs mostren un extraordinari grau de diversitat. Poden durar des d'una fracció de segon a molts minuts. Els esclats podrien tenir un sol perfil o oscil·len violentament amunt i avall en intensitat, i els seus espectres són molt variables a diferència d'altres objectes en l'espai. La manca gairebé total de les restriccions d'observació dona lloc a una profusió de teories, incloent forats negres evaporant-se, flamarades magnètiques en nanes blanques, acreció de matèria en estrelles de neutrons, acreció d'antimatèria, supernovae, hypernovae, i la ràpida extracció de l'energia de rotació des de forats negres supermassius, entre d'altres.
Hi ha almenys dos tipus diferents de progenitors (fonts) de GRBs: una responsable dels de llarga durada, els esclats d'espectre suau i un (o possiblement més) responsables de curta durada, ràfegues d'espectre fort. Els progenitors de GRBs llargs es consideren que són estrelles massives de baixa metal·licitat explotant a causa del col·lapse dels seus nuclis. Els progenitors de GRBs curts encara es desconeixen, però les fusions de les estrelles de neutrons és probablement el model més recolzat a partir del 2007.

## Vegeu també

* Mecanismes d'emissió dels esclats de raigs gamma
* Quark-nova

## Referències

* ↑ Ruderman, M. «Theories of gamma-ray bursts». Texas Symposium on Relativistic Astrophysics, 262, 1 Seventh Texas, 1975, pàg. 164–180. Bibcode: 1975NYASA.262..164R. DOI: 10.1111/j.1749-6632.1975.tb31430.x.
* ↑ «Gamma-ray burst supports hypernova hypothesis». cerncourier.com, 04-09-2003. [Consulta: 14 octubre 2007].